Diari Oficial de la Generalitat Valenciana


Sumari del DOGV 3510, del 03-06-1999 (1999/4741)

ACORD de 27 d'abril de 1999, de la Comissió Territorial d'Urbanisme de València, relatiu a la modificació número 6 del Pla General de Manuel.
---------------------------------------------------------------------------------------------------------------------------------------------

### Dades del document

Número de DOGV
:   3510

Data del DOGV
:   03-06-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/4741


Data del document
:   27-04-1999

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Manuel
    * pla d'urbanisme

ACORD de 27 d'abril de 1999, de la Comissió Territorial d'Urbanisme de València, relatiu a la modificació número 6 del Pla General de Manuel. [1999/Q4741]
  
Vist l'expedient remés per l'Ajuntament de Manuel que fa referència a la modificació número 6 del Pla General i de conformitat amb els següents:
  
Antecedents de fet
  
Primer
  
La Comissió Territorial d'Urbanisme de València, en la sessió del dia 11 de març de 1999, adoptà l'acord de suspendre l'aprovació definitiva de la modificació número 6 del Pla General de Manuel en no percebre's esmenades les deficiències assenyalades per la Direcció General Obres Públiques (Divisió de Carreteres) de la Conselleria d'Obres Públiques, Urbanisme i Transports.
  
Segon
  
Amb data 1 d'abril de 1999, té entrada al Registre de la Comissió Territorial d'Urbanisme de València la nova documentació remesa per l'Ajuntament de Manuel, aprovada en la sessió plenària municipal del dia 29 de març de 1999.
  
A la vista de la documentació esmentada es percep un retirada de les edificacions respecte de la carretera, així com un disseny més exacte de la ubicació i l'execució del pas subterrani.
  
Tercer
  
Amb data 13 d'abril de 1999, se sol·licita un informe a la Direcció General Obres Públiques (Divisió de Carreteres) de la Conselleria d'Obres Públiques, Urbanisme i Transports, el qual s'emet amb data 19 d'abril de 1999, condicionat al fet que la zona de 25 metres de protecció s'establisca a l'entorn de la rotonda de la carretera de Senyera, i es permet l'ús de zona verda.
  
Quart
  
La Comissió Informativa de la Comissió Territorial d'Urbanisme de València, en la sessió del 21 d'abril de 1999, emeté un informe relatiu al projecte que tractem, i es compleix així allò que s'ha establit en l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
La tramitació ha sigut correcta, de conformitat amb allò que s'ha establit en l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Segon
  
La documentació està completa, a l'efecte del compliment d'allò que s'ha establit en l'article 27 de la Llei Reguladora de l'Activitat Urbanística.
  
Tercer
  
Les determinacions contingudes en la modificació es consideren correctes des del punt de vista de les exigències de la política urbanística i territorial de la Generalitat, tal com s'arreplega en l'article 40 de la Llei Reguladora de l'Activitat Urbanística.
  
En relació amb el condicionant fixat en l'informe de la Direcció General Obres Públiques (Divisió de Carreteres) de la Conselleria d'Obres Públiques, Urbanisme i Transports que abans s'ha fet referència, cal fer constar que, durant el Ple de la Comissió Territorial d'Urbanisme de València, l'alcalde president aporta documentació consistent en l'Acord del Ple Municipal de data 26 d'abril de 1999, en el qual s'aprova establir que la zona de 25 metres de protecció arribe a l'entorn de la rotonda de la carretera de Senyera, i es permet l'ús de zona verda.
  
Quart
  
La Comissió Territorial d'Urbanisme, a proposta del subsecretari d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de municipis de menors de 50.000 habitants, de conformitat amb allò que s'ha disposat en els articles 55.1 i 39 de la Llei Reguladora de l'Activitat Urbanística, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat anteriorment, la Comissió Territorial d'Urbanisme, en la sessió del dia 27 d'abril de 1999, acorda aprovar definitivament la modificació número 6, zona esportiva, del Pla General de Manuel.
  
Contra la present resolució, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptat a partir de l'endemà de la data de recepció de la present notificació.
  
Tot això sense perjuí que es puga exercitar qualsevol altre recurs que s'estime oportú.